
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 70 


27 Ιανουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διορισμός Διευθυντή στο Ινστιτούτο Οργανικής και 
Φαρμακευτικής Χημείας του Εθνικού Ιδρύματος 

Ερευνών (ΕΙΕ). 1 

Διορισμός Κωνσταντίνου Φωτάκη: 1) στη θέση του 
Διευθυντή του Ινστιτούτου Ηλεκτρονικής Δομής και 
Λέιζερ του Ιδρύματος Τεχνολογίας και Έρευνας 
(ΙΤΕ), 2) ως μέλος του Διοικητικού Συμβουλίου αυ¬ 


τού. 2 

Ορισμός Ημερήσιων Αθλητικών Εφημερίδων Α' εξαμή¬ 
νου 2003 για τη δημοσίευση προσκλήσεων Γενικών 
Συνελεύσεων και ισολογισμών των Αθλητικών Ανω¬ 
νύμων Εταιρειών. 3 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 14ης Ιουλίου 1993 σε πε¬ 
ριοχές του Ν. Αχαΐας. 4 

Κανονισμός εσωτερικής Υπηρεσίας του Διοικητικού 

Πρωτοδικείου Χαλκίδας. 5 

Τροποποίηση του Κανονισμού Εσωτερικής Υπηρεσίας 

του Πρωτοδικείου Ροδόπης. 6 

Ενοποίηση Γενικού Βιβλίου Εκθέσεων και Βιβλίου Τελών 
και Δικαιωμάτων του Υποθηκοφυλακείου Χανιών και 
τήρησή του σε κινητά μηχανογραφικά φύλλα. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 55114/16.4.02 απόφαση 
του Υπουργού Δικαιοσύνης. 8 


ΑΠΟΦΑΣΕΙ Σ 

Αριθ. 689(ΦΟΡ)30 (1) 

Διορισμός Διευθυντή στο Ινστιτούτο Οργανικής και Φαρ¬ 
μακευτικής Χημείας του Εθνικού Ιδρύματος Ερευνών 
(ΕΙΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις της παρ. 2 του άρθρου 9, της παρ. 5 του 
άρθρου 10, των παρ. 3, 4, 5 και 6 του άρθρου 11 και του 


άρθρου 31 του Ν. 1514/85 «Ανάπτυξη της επιστημονικής 
και τεχνολογικής έρευνας». 

β. Το Π.Δ.226/89 «Οργανισμός του Εθνικού Ιδρύματος 
Ερευνών» όπως έχει τροποποιηθεί με το Π.Δ. 347/96. 

γ. Την 12095 (ΦΟΡ)792/30.8.2001 απόφασή μας με την 
οποία προκηρύχθηκε η πλήρωση της θέσης του Διευ¬ 
θυντή του Ινστιτούτου Οργανικής και Φαρμακευτικής Χη¬ 
μείας του ΕΙΕ. 

δ. Την 3015(ΦΟΡ)234/27.3.2002 απόφασή μας με θέμα 
«Συγκρότηση Ειδικής Επιτροπής Κριτών για την αξιολό¬ 
γηση των υποψηφίων για την πλήρωση της θέσης του 
Δ/ντή του Ινστιτούτου Οργανικής και Φαρμακευτικής Χη¬ 
μείας του ΕΙΕ». 

ζ. Το από 7.10.2002 πρακτικό της παραπάνω επιτροπής, 
αποφασίζουμε: 

Διορίζουμε τον Νικόλαο Οικονομάκο: α) στη θέση του 
Διευθυντή του Ινστιτούτου Οργανικής και Φαρμακευτικής 
Χημείας του Εθνικού Ιδρύματος Ερευνών, με πενταετή 
θητεία, β) ως μέλος του Διοικητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,20 Ιανουάριου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 677(ΦΟΡ)27 (2) 

Διορισμός Κωνσταντίνου Φωτάκη: 1) στη θέση του Διευ¬ 
θυντή του Ινστιτούτου Ηλεκτρονικής Δομής και Λέιζερ 
του Ιδρύματος Τεχνολογίας και Έρευνας (ΙΤΕ), 2) ως 
μέλος του Διοικητικού Συμβουλίου αυτού 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του Ν.1514/85 «Ανάπτυξη της επιστημονικής και τε¬ 
χνολογικής έρευνας». 

β. της παρ. 11 βτου άρθρου 1 του Ν.2919/2001 «Σύνδε¬ 
ση έρευνας και τεχνολογίας με την παραγωγή και άλλες 
διατάξεις». 

γ. του Π.Δ.432/87 «Σύσταση ΝΠΙΔ με την επωνυμία 
«Ίδρυμα Τεχνολογίας και Έρευνας». 

δ. του Π.Δ.311/2001 «Ενοποίηση του Ινστιτούτου Βιοϊα- 
τρικών Ερευνών Ιωαννίνων (ΙΒΕΙ) με το «Ίδρυμα Τεχνολο¬ 
γίας και Έρευνας (ΙΤΕ). 

2. Την 3448 (ΦΟΡ)277/8.4.2002 απόφασή μας με την 
οποία προκηρύχτηκε η πλήρωση της θέσης του Διευθυ¬ 
ντή του Ινστιτούτου Ηλεκτρονικής Δομής και Λέιζερ του 

ΙΤΕ. 

3. Την 11372 (ΦΟΡ)770/30.10.02 απόφασή μας «Συ¬ 
γκρότηση Ειδικής Επιτροπής Κριτών» για την αξιολόγηση 
των υποψηφίων για την πλήρωση της θέσης του Δ/ντή του 
Ινστιτούτου Ηλεκτρονικής Δομής και Λέιζερ του ΙΤΕ». 

4. Το από 6.12.2002 πρακτικό της παραπάνω επιτροπής 
και το 1274/6.12.2002 έγγραφο του συντονιστή αυτής, 
αποφασίζουμε: 

Διορίζουμε τον Κωνσταντίνο Φωτάκη στη θέση του Δι¬ 
ευθυντή του Ινστιτούτου Ηλεκτρονικής Δομής και Λέι¬ 
ζερ του Ιδρύματος Τεχνολογίας και Έρευνας, με πεντα¬ 
ετή θητεία και ως μέλος του Διοικητικού Συμβουλίου αυ¬ 
τού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,20 Ιανουάριου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. Κ2-477 (3) 

Ορισμός Ημερήσιων Αθλητικών Εφημερίδων Α' εξαμήνου 
2003 για τη δημοσίευση προσκλήσεων Γενικών Συνε¬ 
λεύσεων και ισολογισμών των Αθλητικών Ανωνύμων 
Εταιρειών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 26 παρ. 2 και 43β παρ. 5του Κ.Ν. 2190/20 
«περί ανωνύμων εταιρειών», του άρθρου 20 παρ. 6 του Ν. 
2644/98 και του άρθρου 10 παρ. 10 εδάφιο ε' του Ν. 
2741/99, όπως ισχύουν. 

β. Του άρθρου 10 παρ. 2του Ν. 3021/2002 «Περιορισμοί 
στη σύναψη δημοσίων συμβάσεων με πρόσωπα που δρα¬ 
στηριοποιούνται ή συμμετέχουν σε επιχειρήσεις μέσων 
ενημέρωσης και άλλες διατάξεις» (ΦΕΚΑ' 143/19.6.2002). 

γ. Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει. 

δ. Του Π.Δ. 27/1996 «Συγχώνευση των Υπουργείων Του¬ 
ρισμού. Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης». 

ε. Του Π.Δ. 59/96 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της». 

στ. Του Π.Δ. 397/88 «Οργανισμός του Υπουργείου 
Εμπορίου», όπως τροποποιήθηκε μεταγενέστερα και 
ισχύει. 

2. Τη Β3-311/31.12.2001 απόφαση του Υφυπουργού 
Ανάπτυξης με θέμα «Εξουσιοδότηση για υπογραφή εγ¬ 
γράφων - Με Εντολή Υφυπουργού - κ.λπ.». 

3. Το 628/Ε/13.1.2003 έγγραφο του Υπουργείου Τύπου 
και Μέσων Μαζικής Ενημέρωσης. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Ορίζουμε ότι οι ημερήσιες αθλητικές εφημερίδες που 
πληρούντις νόμιμες προϋποθέσεις γιατη δημοσίευση, κα¬ 
τά το Α' εξάμηνο του έτους 2003, των προσκλήσεων των 


Γ ενικών Συνελεύσεων και των Ισολογισμών των Αθλητικών 
Ανωνύμων Εταιρειών είναι, σύμφωνα με το με αριθμό Α.Π. 
628/Ε/13.1.2003 έγγραφο του Υπουργείου Τύπου και Μέ¬ 
σων Μαζικής Ενημέρωσης, οι εξής: «ΩΕΒΒΥ 3ΡΟΒΤ3», 
«3ΡΟΡΓΓΙΜΕ», «ΑΘΛΗΤΙΚΗ ΗΧΩ», «ΠΡΩΤΑΘΛΗΤΗΣ», «ΦΙ¬ 
ΛΑΘΛΟΣ», «ΦΩΣ ΤΩΝ ΣΠΟΡ» και «ΩΡΑ ΓΙΑ ΣΠΟΡ». 

Επίσης ορίζουμε ότι η αθλητική εφημερίδα «ΣΠΟΡ ΤΟΥ 
ΒΟΡΡΑ» πληροί, σύμφωνα με το ως άνω έγγραφο του 
Υπουργείου Τύπου και Μέσων Μαζικής Ενημέρωσης, τις 
νόμιμες προϋποθέσεις για τη δημοσίευση των προσκλή¬ 
σεων των Γ ενικών Συνελεύσεων και των Ισολογισμών των 
Αθλητικών Ανωνύμων Εταιρειών, που εδρεύουν στο Νομό 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2003 

Με εντολή Υφυπουργού 
Η Γ ενική Γ ραμματέας 
ΜΑΡΙΖΑ ΞΕΝΟΓΙΑΝΝΑΚΟΠΟΥΛΟΥ 

-♦- 

Αριθ. 21/Α331 (4) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 
κάλεσε ο σεισμός της 14 ης Ιουλίου 1993 σε περιοχές 
του Ν. Αχάίας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το 
Ν.867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 
Ν.2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν.1283/82 (ΦΕΚΑ'81) «Για την προθεσμία υποβολής αιτή¬ 
σεων δανειοδότησης των σεισμοπλήκτων και ρύθμιση άλ¬ 
λων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Το αντίστοιχο ενάριθμο έργο της ΣΑΕ 069 του Προ¬ 
γράμματος Δημοσίων Επενδύσεων. 

8. Την Υ6/31.10.2001 (ΦΕΚ 1484/Β/ 31.10.2001) Κοινή 
Απόφαση του Πρωθυπουργού και της Υπουργού 
ΠΕ.ΧΩ.Δ.Ε. για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

9. Την 117/4.8.93 Πράξη του Υπουργικού Συμβουλίου 
(ΦΕΚ Α/133/9.8.93) για την αποκατάσταση των ζημιών 
που προκλήθηκαν από τους σεισμούς του 1993 σε περιο¬ 
χή του Ν. Αχάίας. 

10. Την οικ/1387/ΤΣΕΠ 32/11.8.93 (ΦΕΚ 648/Β/30.8.93) 
Κοινή Απόφαση των Υπουργών Εθν. Οικονομίας, Οικονο¬ 
μικών και ΠΕ.ΧΩ.Δ.Ε. γιατις πιστωτικές διευκολύνσεις για 
την αποκατάσταση των ζημιών από το σεισμό της 14ης 
Ιουλίου 1993 σε περιοχές του Ν. Αχάίας. 

11. Την οικ/1099/ΤΣΕΠ 32/5.7.94 (ΦΕΚ 527/Β/7.7.94) 
Κοινή Απόφαση των Υπουργών Εθν. Οικονομίας, Οικονο¬ 
μικών και ΠΕ.ΧΩ.Δ.Ε. με την οποία τροποποιήθηκε η 
οικ/1387/ΤΣΕΠ 32/11.8.93 Κοινή Απόφαση των Υπουργών 
Εθν. Οικονομίας, Οικονομικών και ΠΕ.ΧΩ.Δ.Ε. γιατις πι¬ 
στωτικές διευκολύνσεις για την αποκατάσταση των ζη¬ 
μιών από το σεισμό της 14ης Ιουλίου 1993 σε περιοχές 
του Νομού Αχάίας. 

12. Την οικ/4680/ΤΠ32/7.10.99 Κοινή Απόφαση του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την τροποποίηση και συμπλή¬ 
ρωση Κοινών Αποφάσεων που αφορούν στις πιστωτικές 
διευκολύνσεις για την αποκατάσταση των πληγέντων από 
τους σεισμούς σε διάφορες περιοχές της Ελλάδας από 
το 1993 μέχρι σήμερα. 

13. Την 4821/π.ε/ΤΠ32/25.2.2000 (ΦΕΚ252/Β/3.3.2000) 
Κοινή Απόφαση «Συμπληρωματική οριοθέτηση σεισμό¬ 
πληκτης περιοχής και πιστωτικές διευκολύνσεις για την 
αποκατάσταση των ζημιών από το σεισμό της 14ης Ιουλί¬ 
ου 1993 σε περιοχές του Νομού Αχάίας» των Υπουργών 
Εθν. Οικονομίας και των Υφυπουργών Οικονομικών και 
ΠΕ.ΧΩ.Δ.Ε. σύμφωνα με την οποία θα καθορίζονται ονο¬ 
μαστικά με απόφαση του Υφυπουργού ΠΕ.ΧΩ.Δ.Ε. οι σει¬ 
σμόπληκτοι δικαιούχοι στεγαστικής συνδρομής. 

14. Την οικ/5003/ΤΠ32/16.5.2000 (ΦΕΚ 646/Β/ 
18.5.2000) Κοινή Απόφαση «Συμπληρωματική οριοθέτη¬ 
ση σεισμόπληκτης περιοχής και πιστωτικές διευκολύν¬ 
σεις για την αποκατάσταση των ζημιών από τους σει- 
σμούςτης 14ης Ιουλίου 1993 και της 15ης Ιουνίου 1995 σε 
περιοχές του Νομού Αχάίας» των Υπουργών Εθν. Οικονο¬ 
μίας και των Υφυπουργών Οικονομικών και ΠΕ.ΧΩ.Δ.Ε. 
σύμφωνα με την οποία θα καθορίζονται ονομαστικά με 
απόφαση του Υφυπουργού ΠΕ.ΧΩ.Δ.Ε οι σεισμόπληκτοι 
δικαιούχοι στεγαστικής συνδρομής. 

15. Το οικ. 8089/19.12.2002 έγγραφο του Τ.Α.Σ. Πα- 
τρών. 

16. Τις αιτήσεις που υπέβαλαν οι σεισμόπληκτοι για την 
εξέταση των κτισμάτωντους. 

17. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους σε περιοχές του 
Νομού Αχάίας, αποφασίζουμε: 

Την έγκριση χορήγησης στεγαστικής συνδρομής στους 
ακόλουθους σεισμόπληκτους: 

Α. ΔΗΜΟΣ ΤΡΙΤΑΙΑΣ 

1. Ζαχαρόπουλος Γεώργιος του Ανδρέα (Πρόεδρος 
Δημ. Συμβ. Δ. Τριταίας για Δημοτικό Σχολείο) - Δροσιά - 
Δ.Δ. Δροσιάς 

2. Ζαχαρόπουλος Γεώργιος του Ανδρέα (Πρόεδρος 
Δημ. Συμβ. Δ. Τριταίας για Δημοτικό Σχολείο) - Σκιαδά - 
Δ.Δ. Σκιαδά 


3. Ζαχαρόπουλος Γεώργιος του Ανδρέα (Πρόεδρος 
Δημ. Συμβ. Δ. Τριταίας για Δημοτικό Σχολείο) - Ερυμάν- 
Θεια-Δ.Δ. Ερυμάνθειας 

4. Γκόβας Βασίλειος & Ιωάννης του Θεοδώρου - Σκιαδά - 
Δ.Δ. Σκιαδά 

5. Γκόλφης Χρήστος του Αποστόλου - Αλεποχώρι - Δ.Δ. 
Αλεποχωρίου 

6. Δελδήμος Αρταξέρξης του Νικολάου - Σταυροδρόμι - 
Δ.Δ. Σταυροδρομιού 

7. Δελδήμου Νικολίτσα συζ. Αρταξέρξη - Σταυροδρόμι - 
Δ.Δ. Σταυροδρομιού 

8. Δελδήμος Χρήστος του Αρταξέρξη - Σταυροδρόμι - 
Δ.Δ. Σταυροδρομιού 

9. Δελδήμος Νικόλαος του Αρταξέρξη - Σταυροδρόμι - 
Δ.Δ. Σταυροδρομιού 

10. Τζούβαλης Βασίλειος του Μιλτιάδη - Σκούρα - Δ.Δ. 
Σκούρας 

11. Τζούβαλη - Μπακάλη Γεωργίατου Βασιλείου - Σκού¬ 
ρα-Δ.Δ. Σκούρας 

12. ΘεοδωρακόπουλοςΔημήτριος & Κων/νοςτου Βασι¬ 
λείου - Κούμπερι - Δ.Δ. Δροσιάς 

Β. ΔΗΜΟΣ ΩΛΕΝΙΑΣ 

1. Γκοτσοπούλου Ολυμπία του Κων/νου - Σαντομέρι - 
Δ.Δ. Σαντομερίου 

2. Γιαννόπουλος Ανδρέας του Κων/νου - Πολύλοφο - 
Δ.Δ. Σαντομερίου 

Γ. ΔΗΜΟΣ ΦΑΡΡΩΝ 

1. Ανδρικόπουλος Γεώργιος του Χρήστου - Καλούσι - 
Δ.Δ. Καλουσίου 

Δ. ΔΗΜΟΣ ΛΑΡΙΣΣΟΥ 

1. Γεωργακόπουλος Διονύσιος του Ζώη - Κάτω Βελι- 
τσές - Δ.Δ. Βελιτσών 

Από τις διατάξειςτης απόφασης αυτής δενπροκαλείται 
πρόσθετη δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 117726 (5) 

Κανονισμός εσωτερικής Υπηρεσίας του Διοικητικού 
Πρωτοδικείου Χαλκίδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997, 

β) του άρθρου 25 παρ.3περ.ατου Ν.2812/2000 (Α'67), 

γ) του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 1642/18.6.2002 έγγραφο του Διοικητικού Πρωτο¬ 
δικείου Χαλκίδας, αποφασίζουμε: 

Τη δημοσίευση στην Εφημερίδα της Κυβέρνησης της 
κατάρτισης του Κανονισμού Εσωτερικής Υπηρεσίας του 
Διοικητικού Πρωτοδικείου Χαλκίδας, όπως διαμορφώθη¬ 
κε με την αριθ. 3/2002 απόφαση της Ολομέλειας του Δι¬ 
καστηρίου αυτού και οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΧΑΛΚΙΔΑΣ 

ΜΕΡΟΣ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

Άρθρο Ιο 

Τμήματα Συνεδριάσεων και Συγκρότηση αυτών 

1. Με τις υπάρχουσες οργανικές θέσεις των Δικαστών, 
το Διοικητικό Πρωτοδικείο Χαλκίδας, διαιρείται σε δύο (2) 
τμήματα, δηλαδή το 1° και το 2°. 

2. Σε καθένα από τα πιο πάνω τμήματα θα εισάγονται για 
εκδίκαση υποθέσεις όλων των αντικειμένων, αρμοδιότη¬ 
τας Μονομελούς και Τριμελούς συνθέσεως. 

Άρθρο 2ο 

ΤΟΠΟΣ ΣΥΝΕΔΡΙΑΣΕΩΣ ΤΩΝ ΤΜΗΜΑΤΩΝ 
ΗΜΕΡΕΣ ΚΑΙ ΩΡΕΣ ΣΥΝΕΔΡΙΑΣΕΩΝ ΑΥΤΩΝ 

1. Το Διοικητικό Πρωτοδικείο Χαλκίδας συνεδριάζει κα¬ 
τά κανόνα την δεύτερη και τρίτη Τετάρτη των εβδομάδων 
εκάστου μηνός στην αίθουσα συνεδριάσεων του Δικα¬ 
στηρίου (1 ος όροφος). Κατά τις συνεδριάσεις προηγείται 
η εκδίκαση των υποθέσεων Τριμελούς συνθέσεως κατά 
ώρα 10.00 και έπεται η εκδίκαση των υποθέσεων Μονο¬ 
μελούς συνθέσεως και προεδρικής διαδικασίας κατά ώρα 
12 . 00 . 

2. Συνεδριάσεις του Δικαστηρίου (με τριμελή ή μονομε¬ 
λή σύνθεση) δεν πραγματοποιούνται: α) προ των Χρι¬ 
στουγέννων μετά την 22“ Δεκεμβρίου μέχρι την 3 η Ιανου¬ 
άριου, β) προ του Πάσχα, όλη τη Μεγάλη Εβδομάδα και 
την εβδομάδα της Διακαινησίμου και γ) προ των θερινών 
διακοπών, μετά την 30 η Ιουνίου. 

Άρθρο 3ο 

ΑΡΙΘΜΟΣ ΥΠΟΘΕΣΕΩΝ 
ΚΑΤΑ ΔΙΚΑΣΙΜΟ ΚΑΙ ΔΙΚΑΣΤΗ 

1. Ο δικαστής κάθε τμήματος θα χρεώνεται με 18 υπο¬ 
θέσεις κατά μέσο όρο το μήνα και 180 κατά ανώτατο όριο 
ετησίως, μαζί με αυτές της δικασίμου των δικαστικών δια¬ 
κοπών και εκείνες που εισάγονται μετά από προδικαστική 
απόφαση για συμπλήρωση των αποδείξεων. 

Άρθρο 4ο 

ΣΥΓΚΡΟΤΗΣΗ ΤΩΝ ΤΜΗΜΑΤΩΝ 

1. Κατά τη διάρκεια του δικαστικού έτους, δύναται να 
μετακινηθεί ένας ή περισσότεροι δικαστές από το ένα 
τμήμα του Δικαστηρίου στο άλλο, αν αυτό δικαιολογείται 
ή επιβάλλεται από λόγους εύρυθμης διεξαγωγής των ερ¬ 
γασιών του Δικαστηρίου και των τμημάτων του ή κατόπιν 
αιτήσεως του ενδιαφερομένου δικαστή, ο οποίος δικαι¬ 
ούται να προσφύγει στην Ολομέλεια του Δικαστηρίου. Η 
τελευταία αποφαίνεται επί του σχετικού αιτήματος με αι¬ 
τιολογημένη απόφαση. 

2. Οι δικαστές που μετατίθενται στο Δικαστήριο κατά τη 
διάρκεια του δικαστικού έτους τοποθετούνται στο τμήμα 
με τους λιγότερους δικαστές. 


Άρθρο 5ο 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΤΟΥ ΔΙΚΑΣΤΗΡΙΟΥ 

1. Η Ολομέλεια του Δικαστηρίου συγκαλείται με πράξη 
του Προέδρου. Στην πράξη αυτή ορίζονται ο τόπος και ο 
χρόνος της συνεδριάσεως και τα θέματα με τα οποία θα 
ασχοληθεί η Ολομέλεια, ενώ όπου είναι αναγκαίο, ορίζο¬ 
νται και ο δικαστής ή οι δικαστές, που θα εισηγηθούν σχε¬ 
τικά με τα θέματα αυτά. 

2. Η πράξη αυτή γνωστοποιείται πέντε (5) τουλάχιστον 
ημέρες πριν από την ημέρα συνεδριάσεως της Ολομέλει¬ 
ας με ανάρτηση στα γραφεία των δικαστών, καθώς και 
σύγχρονη έγγραφη ειδοποίηση από τον γραμματέα του 
Δικαστηρίου. Με την πιο πάνω αναφερόμενη ανάρτηση, 
για την οποία και συντάσσεται σχετική πράξη από τον 
γραμματέα του Δικαστηρίου, δημιουργείται και τεκμήριο 
γνώσεως, για τα μέλη της Ολομέλειας. 

Άρθρο 6ο 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ 

ΜΕ ΑΙΤΗΣΗ ΤΩΝ ΜΕΛΩΝ ΤΗΣ 

Η Ολομέλεια του Δικαστηρίου συγκαλείται υποχρεωτι¬ 
κούς στις περιπτώσεις, που προβλέπεται από το Νόμο 
(άρθ.14 παρ. 2 Ν.1756/88 και 3 Ν. 1868/89), μεταξύ των 
οποίων περιλαμβάνεται και εκείνη κατά την οποία η σύ¬ 
γκλησή της θα συζητηθεί με γραπτή αίτηση από το ένα 
τρίτο (1/3) τουλάχιστον των μελών, που υπηρετούν στο 
Δικαστήριο. 

Στην αίτηση αυτή, εκτός από τα ονοματεπώνυμα καιτις 
υπογραφές των μελών, που ζητούν τη σύγκληση της Ολο¬ 
μέλειας, αναγράφονται και τα θέματα, με τα οποία θα 
ασχοληθεί η Ολομέλεια. 

Ο Πρόεδρος με πράξη του συγκαλεί την Ολομέλεια μέ¬ 
σα σε δεκαπέντε (15) ημέρες το πολύ από την υποβολή σ’ 
αυτόν της αιτήσεως και ορίζει ένα δικαστή για να εισηγη- 
θεί σχετικά με τα προτεινόμενα θέματα. 

Κατά τα λοιπά, εφαρμόζονται όσα ορίζονται στην παρ. 
2του προηγουμένου άρθρου, κατ’ εφαρμογή του άρθρου 
14 παρ. 3 και 4 του Ν. 1756/1988 και 3 παρ. 5, 6 και 7 του 
Ν. 1868/1989. 

Άρθρο 7ο 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΓΙΑ ΤΑ ΤΜΗΜΑΤΑ ΔΙΚΑΣΤΙΚΩΝ ΔΙΑΚΟΠΩΝ 

1. Το πρώτο εικοσαήμερο του μηνός Μαϊου εκάστου δι¬ 
καστικού έτους, η Ολομέλεια του Διοικητικού Πρωτοδι¬ 
κείου Χαλκίδας γνωμοδοτεί: α) περί των τμημάτων των 
διακοπών του δικαστηρίου, καθώς περί των ημερών και 
ωρών συνεδριάσεως εκάστου τμήματος, β) περί των δι¬ 
καστών που θα υπηρετήσουν στα τμήματα αυτά και γ) πε¬ 
ρί του είδους και του αριθμού των υποθέσεων που θα εκ- 
δικάζονται κατά το χρονικό διάστημα αυτό, λαμβανομέ- 
νων υπόψη όσων ορίζονται ειδικότερα στο άρθρο 32 παρ. 
1 του Κώδικα Οργανισμού Δικαστηρίων (Ν. 1756/1988). 

2. Η γνωμοδότηση αυτή υποβάλλεται στον Υπ. Δικαιο¬ 
σύνης το αργότερο εντός του πρώτου δεκαημέρου του 
μηνός Ιουνίου, προκειμένου να εκδοθεί η προβλεπόμενη 
απόφαση από το άρθρο 27 παρ.3 του Κώδικα Οργανι¬ 
σμού Δικαστηρίων. 

Άρθρο 8ο 

ΠΡΑΚΤΙΚΑ ΟΛΟΜΕΛΕΙΑΣ 

Στις συνεδριάσεις της Ολομέλειας παρίσταται και ο 
Γραμματέαςτου Δικαστηρίου, ο οποίος και τηρεί πρακτι- 

κά με δική του ευθύνη και ευθύνη του Προέδρου του Δι¬ 
καστηρίου, που διευθύνει τις εργασίες της Ολομέλειας. 

Άρθρο 9ο 

ΥΠΟΓΡΑΦΗ ΠΡΑΚΤΙΚΩΝ 
ΚΑΙ ΑΠΟΦΑΣΕΩΝ ΟΛΟΜΕΛΕΙΑΣ 

Τα πρακτικά συνεδριάσεωντης Ολομέλειας υπογράφο¬ 
νται από τον Πρόεδρο του Δικαστηρίου, που διήυθυνετη 
συζήτηση και από το γραμματέα. Οι αποφάσεις της Ολο¬ 
μέλειας του Δικαστηρίου και κάθε τροποποίηση αυτών, 
υπογράφονται από όλα τα μέλη του Δικαστηρίου, που πα¬ 
ρέστησαν κατά την σχετική συζήτηση και τον Γραμματέα, 
εφ’ όσον εξακολουθούν να υπηρετούν στο Δικαστήριο 
κατά τον χρόνο που πρέπει να υπογραφούν. 

Οι αποφάσεις της Ολομέλειας ισχύουν κι αν ακόμη δεν 
έχουν υπογράφει από ορισμένα μέλη, λόγω δικαιολογη¬ 
μένου κωλύματος τους, για το οποίο πρέπει να γίνει σχε¬ 
τική μνεία. 

ΜΕΡΟΣ ΔΕΥΤΕΡΟ 
Άρθρο 10ο 

ΔΙΑΡΘΡΩΣΗ ΥΠΗΡΕΣΙΩΝ ΓΡΑΜΜΑΤΕΙΑΣ 

1 .Μετις υπάρχουσες οργανικές θέσειςτων υπαλλήλων 
της Γραμματείας (7 υπάλληλοι, 2 δακτυλογράφοι και 3 
Επιμελητές Δικαστηρίων), η Γραμματεία αποτελείται από 
τον Προϊστάμενο Δ/νσης Γ ραμματείας, καθώς και δύο (2) 
τμήματα με Προϊσταμένους Τμημάτων και τους υπηρε- 
τούντες σ’ αυτήν υπαλλήλους. 

Α. Η Γραμματέας του Δικαστηρίου διευθύνει τις υπηρε¬ 
σίες της Γ ραμματείας, σύμφωνα με τις εντολές της Προϊ- 
σταμένης Προέδρου, δίνει τις αναγκαίες οδηγίες στο 
προσωπικό της και ασκεί όλα τα καθήκοντα που ορίζονται 
στο άρθρο 10 του Ν. 1868/1989. 

Οι οργανικές θέσειςτων υπαλλήλωντης Δ/νσεως αυτής 
είναι μία (1). 

Στα αντικείμενα της Γ ραμματείας περιλαμβάνονται ιδία: 

1) Η τήρηση του πρωτοκόλλου αλληλογραφίας (εισερ¬ 
χομένων και εξερχομένων εγγράφων). 

2) Η παραλαβή των φακέλων των προσφυγών (φορολο¬ 
γικών, ασφαλιστικών κλπ), οι οποίοι αποστέλλονται στο 
Δικαστήριο. Ο έλεγχος των στοιχείων αυτών και η συ¬ 
μπλήρωσή τους. 

3) Η ενημέρωση των βιβλίων πρωτοκόλλου, προσφυγών 
ή αγωγών ή εφέσεων και στα λοιπά βοηθητικά βιβλία (ευρε¬ 
τήρια κλπ) όλων των προσφυγών κλπ που περιέχονται στο 
δικαστήριο ως καιτων δικογράφωνπου κατατίθενται στο Δι¬ 
καστήριο σύμφωνα μετις ισχύουσες δικονομικές διατάξεις. 

4) Η μέριμνα συμπληρώσεως των σχετικών δικογρα¬ 
φιών. Η υποβολή στον Προϊστάμενο του Δικαστηρίου των 
υποθέσεων γιατον ορισμό δικασίμου και η χρέωση και πα¬ 
ράδοση αυτών στα τμήματα συνεδριάσεων. Η παρακο¬ 
λούθηση της πορείας των υποθέσεων για τις οποίες εκ- 
δόθηκαν προδικαστικές ή αναβλητικές αποφάσεις και η 
πληροφόρηση των διαδίκων για την πορεία των υποθέσε- 
ώντους. 

5) Η σύνταξη μηνιαίων και ετησίων στατιστικών στοιχείων. 

6) Η χορήγηση αντιγράφων από έγγραφα δικογραφιών 
που εκκρεμούν στο τμήμα αυτό. 

7) Η δημοσίευση αποφάσεων (χωριστά Τριμελούς, Μο¬ 
νομελούς και Προεδρικής Διαδικασίας) καθώς και κατα- 
χώρηση - ενημέρωση στα οικεία βιβλία. 

8) Η επιμέλεια για την είσπραξη τωντελώνχαρτοσήμου, 


την επικόλληση και διαγραφή των ενσήμων, καθώς και 
των πόρων των διαφόρων ταμείων για τις παραστάσεις 
των δικηγόρων. 

9) Η φύλαξη δικαιολογητικών για την πληρωμή μισθω¬ 
μάτων και άλλων δαπανών σχετικών για τη στέγαση του 
Δικαστηρίου. 

10) Ο χειρισμός του φωτοτυπικού μηχανήματος και του 
πολυγράφου του Δικαστηρίου. 

11) Η τήρηση των μισθοδοτικών καταστάσεων δικα¬ 
στών και υπαλλήλων, η είσπραξη από το Δημόσιο Τα¬ 
μείο και η πληρωμή των αποδοχών των Δικαστών και 
υπαλλήλων, η τήρηση του μισθολογικού μητρώου, η έκ¬ 
δοση των ετησίων βεβαιώσεων για τις αποδοχές των Δι¬ 
καστών και υπαλλήλων, η αλληλογραφία με άλλες υπη¬ 
ρεσίες για τα θέματα αυτά και η ενημέρωσή τους όπως 
από το Νόμο αυτό απαιτείται, η σύνταξη των καταστά¬ 
σεων πληρωμής για τυχόν οδοιπορικά έξοδα και η σύ¬ 
νταξη των δικαιολογητικών για τη πληρωμή των μισθω¬ 
μάτων και των άλλων δαπανών που έχουν σχέση με τη 
στέγαση του δικαστηρίου. 

12) Η οργάνωση και λειτουργία της βιβλιοθήκης του Δι¬ 
καστηρίου, η φύλαξη των διαφόρων βιβλίων και συγ¬ 
γραμμάτων της, η τήρηση και ενημέρωση του βιβλίου βι¬ 
βλιοθήκης. 

13) Η αναπλήρωση του γραμματέα από υπάλληλο του 
τμήματος στις συνεδριάσεις του, η εγγραφή των υποθέ¬ 
σεων στα πινάκια κατά δικάσιμο, η σύνταξη και υπογραφή 
των κλήσεων για συζήτηση και η μέριμνα για την επίδοσή 
τους στους διαδίκους είτε από τους δικαστικούς επιμελη¬ 
τές είτε από όργανα άλλων αρχών στις οποίες αποστέλ- 
λονται, καθώς και η καταχώρηση αυτών στα σχετικά βι¬ 
βλία κλήσεων. Η σύνταξη και ανάρτηση του εκθέματος 
των προς συζήτηση υποθέσεων, η παραλαβή υπομνημά¬ 
των και λοιπών αποδεικτικών στοιχείων, η σύνταξη και 
υπογραφή των πρακτικών συζητήσεως (προχείρων και 
επισήμων), η τήρηση και ενημέρωση των βιβλίων Εισηγη¬ 
τών και η καταχώρηση σ’ αυτά, κατά δικάσιμο, των υπο- 
θέσωνπου εκδικάσθηκαν, η παραλαβή, μετά τη θεώρηση 
του πρωτοτύπου της αποφάσεως από τον Εισηγητή ή 
Πρόεδρο, η διόρθωση και υπογραφή των αντιγράφων 
των αποφάσεων και η παράδοσή τους στους Επιμελητές, 
ή η αποστολή τους σε άλλες αρμόδιες αρχές για κοινο¬ 
ποίηση στους διαδίκους. 

14) Η αποστολή των φακέλων εφέσεων ή αναιρέσεων 
και αιτήσεων αναστολών στο Διοικητικό Εφετείο ή στο 
Συμβούλιο της Επικράτειας. 

15) Η επιμέλεια της καθαρογραφής των αποφάσεων και 
των εγγράφων αλληλογραφίας. 

16) Η επιστροφή μετά την τελεσιδικία των αποφάσεων, 
των σχετικών στοιχείων στις αρχές, τα ασφαλιστικά τα¬ 
μεία κ.λ.π. που έχουν εκδόσει τις προσβαλλόμενες πρά¬ 
ξεις και στο αρχείο των φακέλων των δικογραφιών με τα 
στοιχεία που παραμένουν σ’ αυτές. 

17) Η αλληλογραφία με άλλες υπηρεσίες και κάθε άλλη 
ενέργεια αναγκαία για τη διεξαγωγή της υπηρεσίας τους. 

18) Η ταξινόμηση του αρχείου των φακέλων των δικο¬ 
γραφιών όλων των ετών και η φύλαξη των πρωτοτύπων 
αποφάσεων, πρακτικών συζητήσεως, βιβλίων και δικο¬ 
γραφιών από την ίδρυση του Δικαστηρίου. 

Β. Οι Προϊστάμενοι των τμημάτων της Γ ραμματείας δι¬ 
ευθύνουν τις εργασίες των υπαλλήλων μετις οδηγίες του 
Γ ραμματέα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 11ο 

ΕΠΙΜΕΛΗΤΕΣ ΔΙΚΑΣΤΗΡΙΩΝ 

Οι έμμισθοι επιμελητές του Δικαστηρίου θ’ ασχολού¬ 
νται με τις εργασίες, που προβλέπονται από το άρθρο 10 
παρ. 9 του Ν. 1756/88, όπως αντικαταστάθηκε από το άρ¬ 
θρο 2 παρ. 9 του Ν. 1868/89. Ειδικότερα φροντίζουν για 
την ευταξία του ακροατηρίου, κάνουν επιδόσεις κλήσε¬ 
ων, αποφάσεων ή άλλων εγγράφων, ενημερώνουν τον 
Προϊστάμενο της Γραμματείας για τη λήψη μέτρων για 
την ασφάλεια και την καθαριότητα του Δικαστηρίου, δια¬ 
κινούν την αλληλογραφία από και προς το Ταχυδρομείο. 
Μεταφέρουν τους φακέλους και τα πινάκια από το Δικα¬ 
στικό κατάστημα στην αίθουσα συνεδριάσεων του Δικα¬ 
στηρίου, εκτυπώνουν φωτοαντίγραφα, τοποθετούν κατά 
σειρά τα άδετα ΦΕΚ και ασκούν κάθε άλλη βοηθητική ερ¬ 
γασία, που ανατίθεται σ’ αυτούς, από τον Προϊστάμενο 
Πρόεδρο ή τον Προϊστάμενο Δ/νσης της Γ ραμματείας. 

Ο κανονισμός αυτός θα ισχύσει απάτης εγκρίσεώςτου. 
Μετά την κατάρτιση και ψήφιση του εν λόγω κανονισμού, 
ο Προϊστάμενος Πρόεδρος κήρυξε περαιωμένη τη διά¬ 
σκεψη. 

Αποφασίστηκε στη Χαλκίδα στις 22 Μαϊου 2002. 

Η Πρόεδρος της Ολομέλειας Η Γραμματέας 

ΧΡΙΣΤΙΝΑ ΜΠΕΚΟΥ ΑΙΚΑΤΕΡΙΝΗ ΝΤΟΥΝΑ 

Η Πρόεδρος Πρωτοδικών Οι Πρωτόδικες 

ΑΝΝΑΜΠΟΝΟΥ ΚΑΛΛΙΟΠΗ ΚΑΪΑΦΑ 

ΕΛΕΝΗ ΚΟΥΤΡΟΥΜΠΑ 
ΜΑΡΙΑ ΒΟΓΙΑΖΑ 
ΧΡΙΣΤΙΝΑ ΦΙΛΗ 
ΓΕΩΡΓΙΟΣ ΠΑΠΑΝΑΓΙΩΤΟΥ 
ΕΛΕΝΗ ΜΑΡΓΑΡΙΤΗ 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 5 Δεκεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 167761 (6) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Ροδόπης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν.2479/1997, 

β) του άρθρου 25 παρ.3περ.ατου Ν.2812/2000 (Α'67), 

γ) του άρθρου 29Ατου Ν.1558/1985 (Α' 137) όπωςπρο- 
σετέθηκε με το άρθρο 27 του Ν.2081/1992 (Α' 154) και 
τροποποιήθηκαν με το άρθρο 1 παρ.2α του Ν.2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 


3. Το 270/24.9.2002 έγγραφο του Πρωτοδικείου Ροδό¬ 
πης, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του του Κανονισμού Εσωτερικής Υπηρε¬ 
σίας του Πρωτοδικείου Ροδόπης, όπως διαμορφώθηκε 
με την αριθ. 143/2002 απόφαση της Ολομέλειας του Δι¬ 
καστηρίου αυτού, η οποία έχει ως εξής: 

Άρθρο 1 

Το Πολυμελές Πρωτοδικείο για την εκδίκαση όλων των 
υποθέσεων που υπάγονται στην αρμοδιότητα του (τακτι¬ 
κής και ειδικής διαδικασίας και της εκούσιας δικαιοδο¬ 
σίας) συνεδριάζει την πρώτη και την Τρίτη Τετάρτη κάθε 
μήνα, με ώρα έναρξης συνεδρίασης την 9.00 π. μ.. Ειδικά 
για τους μήνες Δεκέμβριο και Ιούνιο το Πολυμελές Πρω¬ 
τοδικείο συνεδριάζει μόνο την πρώτη Τετάρτη των μηνών 
αυτών. 

Άρθρο 2 

Ο αριθμός των υποθέσεων που θα προσδιορίζεται σε 
κάθε δικάσιμο ορίζεται κατ’ ανώτατο όριο σε είκοσι πέντε 
(25) στις οποίες περιλαμβάνονται και οι μετ’αναβολή υπο¬ 
θέσεις. Από τον αριθμό αυτό των υποθέσεων θα προσ¬ 
διορίζεται μέχρι κατ’ανώτατο αριθμό δέκα (10) υποθέ¬ 
σεις, στις οποίες εφαρμόζεται η διάταξη του άρθρου 270 
ΚΠολΔ (με εξέταση μαρτύρων) στο ακροατήριο και στις 
οποίες συμπεριλαμβάνονται και οι μετ’αναβολή όμοιες 
υποθέσεις. Στις προσδιοριζόμενες υποθέσεις πέραν του 
αριθμού δέκα (10) και μέχρι του αριθμού είκοσι πέντε (25) 
περιλαμβάνονται όλες οι υπόλοιπες υποθέσεις αρμοδιό¬ 
τητας του Πολυμελούς Πρωτοδικείου (διαζύγια, εφέσεις 
κατ’αποφάσεων Ειρηνοδικείου, υποθέσεις οι οποίες φέ¬ 
ρονται προς μετ’απόδειξη συζήτηση, υποθέσεις εκού¬ 
σιας δικαιοδοσίας κλπ). 

Άρθρο 3 

Το Μονομελές Πρωτοδικείο για την εκδίκαση όλων των 
υποθέσεων που υπάγονται στην αρμοδιότητα του (τακτι¬ 
κής και ειδικής διαδικασίας καθώς και της εκούσιας δι¬ 
καιοδοσίας) συνεδριάζει την δεύτερη και την τέταρτη Τε¬ 
τάρτη κάθε μήνα με ώρα έναρξης της συνεδρίασης την 
9.00 π. μ. Ειδικά για τους μήνες Δεκέμβριο και Ιούνιο το 
Μονομελές Πρωτοδικείο συνεδριάζει μόνο την δεύτερη 
Τετάρτη των μηνών αυτών. Επίσης το Μονομελές Πρωτο¬ 
δικείο συγκροτούμενο κατά νόμο, όταν εκδικάζει υποθέ¬ 
σεις ασφαλιστικών μέτρων συνεδριάζει κάθε δεύτερη και 
τέταρτη Τετάρτη κάθε μήνα, πλην των κατεπειγουσών 
υποθέσεων της διαδικασίας αυτής, οι οποίες θα εκδικά- 
ζονται οποτεδήποτε, όπως ορίζουν οι σχετικές διατάξεις 
του ΚΠολΔ. Η εφαρμογή των ανωτέρω αρχίζει αμέσως. 

Αποφασίστηκε στις 16 Σεπτεμβρίου και εκδόθηκε στην 
Κομοτηνή στις 20 Σεπτεμβρίου 2002. 


Οι Πρόεδροι 

Πρωτοδικών Ροδόπης Οι Πρωτόδικες 

ΜΑΡΙΑ ΨΑΛΤΗ ΑΠΟΣΤΟΛΗΣ ΦΩΤΟΠΟΥΛΟΣ 

ΜΥΡΣΙΝΗ ΠΑΠΑΧΙΟΥ ΜΙΛΤΙΑΔΗΣ ΓΙΟΒΑΝΝΟΠΟΥΛΟΣ 

ΓΕΩΡΓΙΑ ΣΑΚΑΛΟΓΛΟΥ 
ΔΗΜΗΤΡΙΟΣ ΚΟΥΡΜΠΕΤΗΣ 
ΚΩΝ/ΝΟΣ ΚΟΥΤΣΟΓΕΩΡΓΟΣ 


Ο Εισαγγελέας 


Η Γ ραμματέας 


ΓΕΩΡΓΙΟΣ ΣΚΙΑΔΑΡΕΣΗΣ ΜΑΡΘΑ ΠΑΠΑΔΟΠΟΥΛΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 204016/02 (7) 

Ενοποίηση Γενικού Βιβλίου Εκθέσεων και Βιβλίου Τελών 
και Δικαιωμάτων του Υποθηκοφυλακείου Χανιών και 
τήρηση του σε κινητά μηχανογραφικά φύλλα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 3 παρ.22 του Ν.2479/97 
«Ανώτατο Ειδικό Δικαστήριο, επιτάχυνση των δικών, δικο- 
νομικές απλουστεύσεις και άλλες διατάξεις» και β) του άρ¬ 
θρου 29Α'του Ν. 1558/85 (ΦΕΚΑΊ37) όπως προστέθηκε 
με το άρθρο 27 του Ν .2081 /92 (ΦΕΚ ΑΊ 54) και τροποποι¬ 
ήθηκε με το άρθρο 1 παρ.2ατου Ν.2469/97 (ΦΕΚ Α'38). 

2. Το αριθ. 110/17.12.2002 έγγραφο του Υποθηκοφυλα¬ 
κείου Χανίων. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Το Γενικό Βιβλίο Εκθέσεων και Βιβλίο Τελών και Δικαιω¬ 
μάτων, τα οποία τηρούνται στο Έμμισθο Υποθηκοφυλα¬ 
κείο Χανίων, αφενός να ενοποιηθούν σ’ένα ενιαίο βιβλίο 
και αφετέρου να τηρούνται σε κινητά μηχανογραφικά 
φύλλα τα οποία θα υπογράφονται καθημερινά από τον 
Προϊστάμενο της Υπηρεσίας και θα βιβλιοδετούνται ανά 
μήνα σε ενιαίο τόμο. 

Η ισχύς της παρούσας απόφασης αρχίζει από 2.1.2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιανουάριου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στην 55114/16.4.2002 απόφαση του Υπουργού Δικαι¬ 
οσύνης που δημοσιεύθηκε στο ΦΕΚ 540/2002 (τ.Β') 
διορθώνεται το εσφαλμένο: «5) Νικόλαο Τσιρίδη, Δικη¬ 
γόρο» στο ορθό: «5) Πολύχρονη Τσιρίδη, Δικηγόρο». 

(Από το Υπουργείο Δικαιοσύνης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.91- - β-ιτΐ3ίΙ: \λ/θ 5 γτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1-Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510)46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοιπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυΐΌ ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































